Қасымбек Ысаұлы

Қасымбек Ысаұлы (туған-өлген жылы белгісіз) – датқа, шешен. 19 ғасырдың 1-жартысында Талас, Ақсу өңірін қоныстанған сиқым руын билеген датқа. Оның жер дауы, жесір дауы, барымта және Қоқан хандығының басқыншылық, озбырлықаласызомбылығына қарсы ел қамын қызғыштай қорғап айтқан кесімді, шешімді биліктері ел арасына жайылып кеткен. Қасымбек сол атыраптағы Сапақ датқа, Досай, Көлбай, Қалбыр, Қожатай, Мақұлбек, Ескендір, Керімбай, Төлебай батыр сияқты би-шешендермен тығыз байланыс жасап жүріп, ел тағдыры, оның жарқын болашағы, бірлік, ынтымағы үшін мол қызмет еткен, беделді би болған.“Тараз энциклопедиясы”
 Дереккөздер 

Санат:Туған жылы белгісіздер
Санат:Қайтыс болған жылы белгісіздер
Санат:Қазақ би-шешендері